સૂર્ય ગ્રહણ હોય કે ચંદ્ર ગ્રહણ, ખગોળ શાસ્ત્રીઓ માટે આ બંને આકર્ષણનું કેન્દ્ર હોય છે. જ્યારે સામાન્ય લોકોની વાત કરીએ તો તેઓ આ ઘટનાને ભૌગોલિક ઘટના સાથે જોડે છે, જ્યારે ધાર્મિક લોકો તેને ઘર્મ-કર્મ સાથે જોડે છે. વર્ષ 2017માં બે સૂર્ય ગ્રહણ અને બે ચંદ્ર ગ્રહણ થશે. જેમાંનું પહેલું ચંદ્ર ગ્રહણ 11 ફેબ્રુઆરીને થશે. આ એક ઉપચ્છાયા ગ્રહણ છે. ધર્મ શાસ્ત્રોમાં છાયા ગ્રહણ પર સૂતકનો પ્રભાવ નથી હોતો. આ ગ્રહણ હિંદુઓ દ્વારા કરવામાં આવતા કોઈ પણ ધાર્મિક સંસ્કાર માટે માન્ય નથી. ગ્રહણ નીહાળનારા ખગોળ-શાસ્ત્રીઓ માટે આ મહત્વનું નથી. કારણ કે આ એક ઉપચ્છાયા ચંદ્ર ગ્રહણ છે, જે પૂર્ણ ન રહી આંશિક હોય છે.